ภูมิใจ
แม้จะขอเป็นแค่ที่ปรึกษา ไม่อาจทำงานเต็มเวลาได้ แต่ คุณต่อ-ปิยะ ซอโสตถิกุล ที่ปรึกษาธนาคารกรุงเทพ
11 ก.พ. 2560

โดย...ทีมข่าวการเงินโพสต์ทูเดย์
แม้จะขอเป็นแค่ที่ปรึกษา ไม่อาจทำงานเต็มเวลาได้ แต่ คุณต่อ-ปิยะ ซอโสตถิกุล ที่ปรึกษาธนาคารกรุงเทพ ก็ยังคงเทคิวงานให้กับการฝึกอบรมทายาทธุรกิจให้กับแบงก์อย่างเต็มที่
ตารางอบรม 5 วัน จันทร์ถึงศุกร์ มีคิวคุณต่อบรรยายเองถึง 3 วันเต็มๆ โดยไม่ต้องจ้างวิทยากรจากข้างนอกมาบรรยายให้สิ้นเปลือง
แถมเมื่อต้องไปดูงานนอกสถานที่ อย่างล่าสุดแบงก์พาลูกหลานลูกค้าเหินฟ้าไปดูงานกันที่เมียนมา คุณต่อก็สละเวลาไปเป็นพี่เลี้ยงร่วมทริปด้วยตลอดทาง ทั้งดูงาน บรรยาย และเอนเตอร์เทน ทำให้น้องๆ ที่เข้าร่วมอบรมในหลักสูตรนี้ติดใจพี่ต่อไปตามๆ กัน
ถึงจะเทคิวงานเพื่อการนี้ แต่คุณต่อก็ยังบ้าพลังทำงานอื่นๆ ต่อไปอย่างไม่บกพร่อง ตอนนี้ภูมิอกภูมิใจที่ โรงแรม เรเนอซองส์ ภูเก็ต ได้รับการโหวตจากลูกค้าทั่วโลกว่าบริการอาหารเช้าของโรงแรมเป็นอันดับ 1 ในเอเชีย